Man in hof oor Benoni-transitorooftog | Maroela Media
Die toneel in Atlasweg (17 Mei 2018) Foto: Verskaf
Paul Sibanda (28) het sy aansoek om borgtog laat vaar. Hy het saam met Thato Gaopantwe (26), Colin Hadebe (42), Sibusiso Khumalo (34) en Thabo Molefe (32) in die hof verskyn. Die mans word daarvan beskuldig dat hulle twee geldwaens oopgeblaas het. Die kontant was op pad na ŉ bank van ŉ depot in Kempton Park.
Maria Fife, staatsaanklaer, het aan landdros Emanuel Magamba gesê daar is ŉ groot hoeveelheid ballistiese bewyse nodig vir die saak en het ŉ twee maande uitstel versoek.
Die regsverteenwoordigers van die beskuldigdes het nie die uitstel teengestaan nie. Khumalo het regshulp versoek.
Die saak is tot 13 Augustus uitgestel vir verdere ondersoek.
Beeldmateriaal van die misdaadtoneel is wyd op sosiale media versprei met ŉ video van die skietery wat wys hoe veiligheidswagte beseer word.
Dankie vir nuus dekking. Net n vragie- ek ontvang nuusberigte 2 keer. Een minuut uitmekaar?
Veë eers jou Maroela App eers uit van jou foon, dan laai jy dit weer en wella jou probleem in opgelos.
Carl Jordaan · 4 maande gelede
Wat sit agter hierdie fyn beplande rooftogte wat nou amper elke dag voorkom. Dit word deeglik beplan en met presisie uitgevoer deur goed bewapende en opgeleide rowers. Af en toe, as dit darem te rof raak, word n paar vasgetrek, maar die ander voer ŉ bestaan daaruit. Waar kry hulle die wapens en die inligting wat nodig is om dit af te trek en wat word van die geld wat geroof word? Hoe lyk die groter prentjie van die misdaadsindikate wat agter die tipe misdaad skuil en tot watter mate is dit waar dat daar SAPD lede betrokke is? Het ons regtig die vermoë om ernstige misdaad aan te spreek? Bestaan misdaad intelligensie nog en verskaf hulle enige waarde?
Neem al die korrupte polisie en ministers uit en die misdaad syfers sal daal
In ander lande handel hulle sake vinnig af, dus hou hulle die howe nie besig met uitstel sake nie… Hier vat alles 6 jaar… Ek wonder wat kos hierdie afrika proses werklik.
Jy weet as hierdie land net aan prosesse kan werk kan ons miljoenne spaar…